Document ID: 32009R0110

ΚΑΝΟΝΙΣΜΌΣ (ΕΚ) αριθ. 110/2009 ΤΗΣ ΕΠΙΤΡΟΠΉΣ
της 5ης Φεβρουαρίου 2009
που τροποποιεί τον κατάλογο χωρών που αναφέρονται στο παράρτημα Ι του κανονισμού (ΕΚ) αριθ. 519/94 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 427/2003 του Συμβουλίου, της 3ης Μαρτίου 2003, σχετικά με έναν μεταβατικό μηχανισμό διασφάλισης ανά προϊόν όσον αφορά τις εισαγωγές, καταγωγής της Λαϊκής Δημοκρατίας της Κίνας, και με την τροποποίηση του κανονισμού (ΕΚ) αριθ. 519/94 για το κοινό καθεστώς εισαγωγών από ορισμένες τρίτες χώρες (1), και ιδίως το άρθρο 22 παράγραφος 3,
Αφού ζήτησε τη γνώμη της συμβουλευτικής επιτροπής,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 519/94 (2) το Συμβούλιο θέσπισε κοινό καθεστώς εισαγωγών από ορισμένες τρίτες χώρες που περιέχουν επίσης διατάξεις σχετικά με μέτρα διασφάλισης.
(2)
Ο κανονισμός (ΕΚ) αριθ. 519/94 ισχύει μεταξύ άλλων για τις εισαγωγές καταγωγής Ουκρανίας.
(3)
Με τον κανονισμό (ΕΚ) αριθ. 427/2003 το Συμβούλιο θέσπισε κοινούς κανόνες σχετικά με έναν μεταβατικό μηχανισμό διασφάλισης ανά προϊόν, όσον αφορά τις εισαγωγές καταγωγής της Λαϊκής Δημοκρατίας της Κίνας, και τροποποίησε τον κανονισμό (ΕΚ) αριθ. 519/94 για το κοινό καθεστώς εισαγωγών από ορισμένες τρίτες χώρες.
(4)
Με τον κανονισμό (ΕΚ) αριθ. 427/2003 το Συμβούλιο εκχώρησε στην Επιτροπή την αρμοδιότητα για την ενημέρωση του παραρτήματος Ι του κανονισμού (ΕΚ) αριθ. 519/94.
(5)
Ενόψει της προσχώρησης της Ουκρανίας στον Παγκόσμιο Οργανισμό Εμπορίου, θα πρέπει να θεσπιστούν διατάξεις για τη διαγραφή της Ουκρανίας από το πεδίο εφαρμογής του κανονισμού (ΕΚ) αριθ. 519/94.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της συμβουλευτικής επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο μόνο
Η Ουκρανία διαγράφεται από το παράρτημα Ι του κανονισμού (ΕΚ) αριθ. 519/94.
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Φεβρουαρίου 2009.

Labels: 13
18
3
5